ZAPISNIK

3. sjednice Vijeća Mjesnog odbora Dragonožec, održane 28. srpnja 2021. u sjedištu Vijeća Mjesnog odbora Dragonožec, Donjodragonoška cesta 30, Dragonožec, s početkom u 19,00 sati.

NAZOČNI: 
Članovi Vijeća: Janko Horvat, Stjepan Cerovski, Marijan Hrgović, Mirica Fanuko (došla pod prvom točkom) i Jure Pučko.
Stručni referent: Stjepan Tomislav Križanić

Predsjednik Vijeća Marijan Hrgović  pozdravlja nazočne otvara sjednicu, utvrđuje da je sjednici nazočno četiri člana Vijeća (4) – večina članova, te se može pravovaljano raspravljati i odlučivati. Prije utvrđivanja dnevnog reda, predsjednik otvara raspravu o zapisniku sa 2. sjednice Vijeća Mjesnog odbora Dragonožec.
Stjepan Cerovski imao je prigovor na zapisnik. Pod prvom točkom dnevnog reda traži da se ispravi krivi navod, naime, nije tražio pravno tumačenje za održavanje sjednica već je postavio pitanje i i smatra da bi najbolje bilo da se sjednice održavaju jednom mjesečno. Isto tako prigovor je na izlaganje pod točkom sedam vezano uz ulicu Matkovica. Ovdje nije riječ o privatnom vlasništvu i nerješenim vlasničkim odnosima nego je problem grmlje i drveće koje dolaze sa privatnih parcela i smanjuju prohodnost gore navedenog puta. Potrebno je ukloniti granje sa puta.
 Predsjednik Vijeća zatvara raspravu te daje na glasanje zapisnik sa 2. sjednice Vijeća Mjesnog odbora Dragonožec.
Jednoglasno (4 „za“), prihvaćen je zapisnik sa 2. sjednice.
Predsjednik otvara raspravu o dnevnome redu. Predlažu se dodatne točke dnevnoga reda Skrb o prostorima mjesne samouprave – donošenje zaključka i Prijedlog Odluke o izmjenama i dopunama Odluke o davanju u zakup i na drugo korištenje površina javne namjene.
Predsjednik Vijeća daje na glasanje dodatne točke.
Jednoglasno (4„za“) je usvojena dodatna točka.
Predsjednik otvara raspravu o dnevnome redu sa nadopunom. Obzirom da se nitko nije javio predsjednik Vijeća daje na glasanje slijedeći dnevni red 
Jednoglasno (4„za“) je usvojen 
DNEVNI RED
1. Korištenje prostora MO Dragonožec – dogovor o načinu odobravanja korištenja prostora
2. Prijedlog odluke o izmjeni Odluke o naknadi predsjednicima, potpredsjednicima  članovima vijeća gradskih četvrti i vijeća mjesnih odbora – davanje mišljenja
3. Prometna problematika ulice Pri šikavi i Dragonožečke ceste
4. Skrb o prostorima mjesne samouprave – donošenje zaključka
5. Prijedlog Odluke o izmjenama i dopunama Odluke o davanju u zakup i na drugo korištenje površina javne namjene
6. Obavijesti, pitanja i prijedlozi

Ad. 1. – Korištenje prostora MO Dragonožec – dogovor o načinu odobravanja korištenja prostora


Marijan Hrgović otvara prvu točku dnevnoga reda, objasnio je prijedlog vezan uz odobrenje korištenja doma te je otvorio raspravu. 
Pod prvom točkom dolazi Mirica Fanuko. 
U raspravi su sudjelovali svi članovi Vijeća Mjesnog odbora Dragonožec. 
Jure Pučko predložio je da se korištenje prostora odobri udrugama i DVD-u sa prostora MO Dragonožec.
Marijan Hrgović predložio je da se prostor koristi samo za sastanke udruga, DVD-a i političkih stranaka i da se za to vrijeme ne koristi kuhinja.
Stjepan Cerovski predlaže da se odobri udrugama, DVD-u i mještanima a kuhinja neka bude otvorena ako nekome treba iskuhati kavu.
Marijan Hrgović zatvara raspravu i daje na glasanje slijedeći zaključak
Jednoglasno (5„za“) je usvojen 
ZAKLJUČAK
o načinu korištenja prostora Mjesnog odbora Dragonožec

1. Vijeće Mjesnog odbora Dragonožec suglasno je da predsjednik Vijeća u razdoblju između 
    sjednica Vijeća, uz prethodne konzultacije s članovima Vijeća Mjesnog odbora, može 
    samostalno odlučiti o zahtjevima za jednokratno korištenje prostora mjesne samouprave uz dužnu  
    pažnju vezanu uz prijedloge članova Vijeća. 

2. O jednokratnom korištenju prostora iz točke 1. ovog zaključka Gradski ured za mjesnu 
    samoupravu izdati će odobrenje o korištenju. 

3. Predsjednik Vijeća dužan je izvjestiti Vijeće o svakom takvom zahtjevu na prvoj sljedećoj 
    sjednici Vijeća.	

4. Ovaj zaključak dostavlja se Gradskom uredu za mjesnu samoupravu.

Ad. 2. - Prijedlog odluke o izmjeni Odluke o naknadi predsjednicima, potpredsjednicima     
             Članovima vijeća gradskih četvrti i vijeća mjesnih odbora – davanje mišljenja

	Marijan Hrgović otvara drugu točku dnevnoga reda, daje informacije uz materijal i otvara raspravu u kojoj su sudjelovali svi članovi Vijeća.
	Janko Horvat je protiv ukidanja naknada.
	Jure Pučko naglasio je da se za taj novac u Zagrebu sigurno mogu napraviti dva do tri vrtića za djecu ali ipak je protiv ukidanja naknada.
Stjepan Cerovski naglasio je da bilo koja odluka koju će se donijeti ne obvezuje Gradsku skupštinu i zadnje mišljenje o tome donijeti će upravo Gradska skupština.
Marijan Hrgović zatvara raspravu te daje na glasanje slijedeći zaključak 
Većinom glasdova (4 „za“ i 1 „suzdržanim“ glasom) je usvojen

ZAKLJUČAK
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima  članovima vijeća gradskih četvrti i vijeća mjesnih odbora



1. Vijeće Mjesnog odbora Dragonožec razmotrilo je Prijedlog odluke o izmjeni Odluke o naknadi predsjednicima, potpredsjednicima  članovima vijeća gradskih četvrti i vijeća mjesnih odbora 

2. Vijeće Mjesnog odbora Dragonožec daje negativno mišljenje na Prijedlog odluke o izmjeni Odluke o naknadi predsjednicima, potpredsjednicima, članovima vijeća gradskih četvrti i vijeća mjesnih odbora 

3. Ovaj se zaključak dostavlja Vijeću Gradske četvrti Brezovica na postupanje. 


Ad. 3. - Prometna problematika ulice Pri šikavi i Dragonožečke ceste

Marijan Hrgović  otvara treću točku dnevnoga reda, otvara raspravu, daje informacije vezane uz točku dnevnoga reda i otvara raspravu u kojoj su sudjelovali svi članovi Vijeća Mjesnog odbora Dragonožec.
Janko Horvat zatražio je komisijski očevid i postavljanje smjernica – tabla sa imenom naselja prema Trpucima i Brebernici.
 Nakon zatvaranje rasprave predsjednik Vijeća daje na glasanje slijedeći zaključak
Jednoglasno (5„za“) je usvojen 

ZAKLJUČAK
o prometnoj problematici ulica Pri šikavi, Donjodragonožečka i Dragonožečka cesta

1. Vijeće Mjesnog odbora Dragonožec razmotrilo je prometnu problematiku ulica Pri šikavi, Donjodragonožečkoj cesti i Dragonožečkoj cesti. 

2. Vijeće Mjesnog odbora predlaže sazivanje komisijskog očevida vezanog uz prometnu problematiku gore navedenih ulica i utvrđivanje činjeničnog stanja.
 
3. Ovaj se zaključak dostavlja Vijeću Gradske četvrti Brezovica na postupanje. 

Marijan Hrgović otvorio je raspravu vezanu uz ulicu Pod Stoborom. Dao je izvještaj vezan uz radove na utom djelu ulice, iznio je problematiku vezanu uz poplavu koja se događa kod jačih oborina – dolazi do poplave, bio je sastanak sa Zagrebačkim cestama a na tom dijelu ulice potrebno je još postaviti rešetke za oticanje oborinske vode u zacijevljeni dio ulice.
Stjepan Cerovski postavio je pitanje vezano uz radove na nogostupu Pod Stoborom. Zanima ga što je napravljeno za 500.000,00 kuna i zašto nisu radovi rađeni po troškovniku. Zamolio je da troškovnici za radove na području Mjesnog odbora Dragonožec budu ubuduće dostavljeni u Mjesni odbor Dragonožec. Predlaže da se održi sastanak sa izvođačima, nadzorom i da se na sastanak donese troškovnik te da se točno utvrde nepravilnosti i da se one isprave.
Marijan Hrgović, složio se je sa time da je potreban sastanak te je predložio da se sazove očevid u što kraćem vremenu.
Jednoglasno (5„za“) usvojen je 

ZAKLJUČAK
o rješavanju problematike izgradnje nogostupa u ulici Pod Stoborom


1. Vijeće Mjesnog odbora Dragonožec razmotrilo je problematiku vezanu uz izgradnju nogostupa u ulici Pod Stoborom.

2. Vijeće Mjesnog odbora traži hitno održavanje sastanka na licu mjesta, s izvođačem radova, nadzorom i Zagrebačkim cestama. Isto tako se traži da se na sastanak donese troškovnik vezan uz radove na nogostupu u navedenoj ulici.

3. Ovaj se zaključak dostavlja Vijeću Gradske četvrti Brezovica na postupanje. 


Ad. 4. – Skrb o prostorima mjesne samouprave

Marijan Hrgović otvara četvrtu točku dnevnoga reda, upoznava članove sa materijalom te otvara raspravu. U raspravi su sudjelovali svi članovi Vijeća Mjesnog odbora Dragonožec. Nakon zatvaranje rasprave predsjednik Vijeća daje na glasanje slijedeći zaključak
Jednoglasno (5„za“) je usvojen  ZAKLJUČAK o 

ZAKLJUČAK
o skrbi o prostorima mjesne samouprave

1. Vijeće Mjesnog odbora Dragonožec razmotrilo je obavijest o skrbi o prostorima mjesne samouprave.

2. Vijeće Mjesnog odbora Dragonožec mišljenja je da je za prostor MO Dragonožec potreban domar obzirom da se prostor koristi svaki dan od strane velikog broja udruga sa područja naselja. Trenutno ga koristi i Područna škola Dragonožec čija je zgrada stradala u potresu te se nastava sada odvija u prostoru MO Dragonožec. 

3. Ovaj se zaključak dostavlja Vijeću Gradske četvrti Brezovica na postupanje.

Ad. 5. - Prijedlog Odluke o izmjenama i dopunama Odluke o davanju u zakup i na drugo  
              korištenje površina javne namjene

	Marijan Hrgović otvara petu točku dnevnoga reda vezanu uz Prijedlog Odluke o izmjenama i dopunama Odluke o davanju u zakup i na drugo korištenje površina javne namjene, otvorio je raspravu u kojoj su sudjelovali svi članovi Vijeća.
Marijan Hrgović, obzirom da više nije bilo pitanja uz materijal i raspravu zatvorio je petu točku dnevcnoga reda. Daje na glasanje slijedeći zaključak 
Jednoglasno (5„za“) je usvojen  ZAKLJUČAK 

ZAKLJUČAK
o Odluci o izmjenama i dopunama Odluke o davanju u zakup i na drugo korištenje površina javne namjene


1. Vijeće Mjesnog odbora Dragonožec razmotrilo je Odluku o izmjenama i dopunama Odluke o davanju u zakup i na drugo korištenje površina javne namjene

2. Vijeće Mjesnog odbora Dragonožec daje pozitivno mišljenje na Odluku o izmjenama i dopunama Odluke o davanju u zakup i na drugo korištenje površina javne namjene

3. Ovaj se zaključak dostavlja Vijeću Gradske četvrti Brezovica na postupanje. 



Ad. 6. Problematika telefonske linije i internet u prostoru MO Dragonožec

Marijuan Hrgović otvara šestu dnevnoga reda i otvara raspravu. Obavještava članove Vijeća Mjesnog odbora o pristiglom zahtjevu za nasipavanje puta. Naglasio je da je put javna površina i da nema nikakve zapreke za nasipavanje. Predložio je da se donese zaključak.
Jednoglasno (5„za“) je usvojen  ZAKLJUČAK 

ZAKLJUČAK
o zahtjevu za šljunčanje puta na k.č. 2909 k.o. Dragonožec


1. Vijeće Mjesnog odbora Dragonožec razmotrilo je zahtjev za šljunčanje puta k.č. 2909 k.o. Dragonožec.

2. Vijeće Mjesnog odbora Dragonožec traži šljunčanje puta k.č. 2909 k.o. Dragonožec iz sredstava redovnog održavanja.

3. Ovaj se zaključak dostavlja Vijeću Gradske četvrti Brezovica na postupanje. 

Janko Horvat zatražio je da se ulice po kojim prolazi ZET-v autobus više puta pokose kako bi bile čišće i sigurnije za promet.
Marijan Hrgović, obzirom da nije bilo pitanja zatvara točku dnevnoga reda i zaključuje sjednicu.   


Sjednica je završila u 20,35 sati. 

  KLASA: 026-02/21-02/1283
  URBROJ: 251-06-11-803-21-2
  Dragonožec, 28. srpnja 2021.



ZAPISNIČAR		
Stjepan Tomislav Križanić

